198 GODTHAAB DISTRIKT 
Fald lidt længere inde i Fjordene. Dette gælder først og fremmest Buksefjorden 
og Bjørnesundet, hvis Kyster som Følge af deres Stejlhed er næsten aldeles golde 
paa store Strækninger, men heller ikke i Fiskenæsfjorden og Grædefjorden naar 
Vegetationen gennemgaaende den samme Fylde og Yppighed som i Ameralik- og 
Godthaab Fjorden. I den indre Del af Fiskenæsfjorden og de tilgrænsende Dal- 
strøg er der dog en Del Pilekrat, og det samme gælder Grædefjordsgebetet, i 
hvis midterste Del endvidere Ellen i de mægtige Krat, som den danner paa 
Fjordens bratte Solside, opnaar en Størrelse og Udvikling, der staar fuldt ud 
paa Højde med Buskene i Ameralik Fjordens Ellekrat. 
En ejendommelig Vegetation træffes paa de store Moræner og Smeltevands- 
aflejringer, væsentlig i det Indre af Fjordene, og optræder endog typisk paa saa- 
danne Lokaliteter. Dens Hovedbestanddel er Laver, ofte 1 et saa tæt sammen- 
hængende Tæppe, at de danner Heder. Paa dette Tæppe vokser pletvis først og 
fremmest Dværgbirk og Ledum (groenlandicum), sjældnere Pil, Mosebølle eller 
Revling, altid samlede (hyppigst artsvis) i skarp begrænsede Buskadser af ringe 
Omfang, dannende mørke Pletter paa den hvidgraa Flade. Undergrunden er tør 
— Grus eller Sand — og Vegetationen optræder kun, hvor Underlaget er ganske 
jævnt og plant. Saasnart Terrænet skraaner, forsvinder Lichenerne, medens 
de øvrige Planter samler sig til en typisk, frodig Lynghede, ofte i Forbindelse med 
Pilekrat, nu og da med El. Denne Vegetationsform træffes kun undtagelsesvis 
Nord for Godthaab Fjorden og synes ogsaa at forekomme sjældnere i Syddi- 
strikterne. ; 
Som Specialiteter for Distriktet maa nævnes, at Multebær forekommer for- 
skellige Steder i Godthaabs Omegn, saaledes paa Nordlandet bag Akunåk, påa 
Øen Iperarigsok Sydvest for Narssak, i Buksefjorden samt ved Kårusulik 1. 
Ameralik о. а. St. Planten kan sætte Frugt, men denne modnes ikke. 
Endvidere forekommer Bændeltang, der er fundet ved Godthaab, i 
Kugssuk og i Kapisigdlit. Den vokser endvidere i Bunden af Itivdlex, Ameralik 
Fjordens nordlige Arm, samt i den lille sølignende Indskæring i samme Fjord- 
arm ved Overbæringsstedet til Pisigsarfik, hvor den forekommer i saa stor Mængde, 
at man finder Smaabunker af opskyllet Tang langs Stranden. 
Floristiske Forhold. т) I botanisk Henseende er Godthaab Fjord og dens 
forskellige Forgreninger ret godt undersøgte, medens Yderkysten, navnlig Syd- 
distriktets og dettes mindre Indskæringer nok kunde trænge til en mere ind- 
gaaende Undersøgelse. Fra Koloniens Omegn og Fjordpartiet kendes med Sik- 
kerhed 233 Arter, hvortil maa føjes mindst 8, der forekommer ret almindeligt 
Nord og Syd derfor, og som derfor næppe mangler her. Endelig er der nede i 
Syddistriktet lejlighedsvis fundet 5 Arter, som ikke synes at naa op i Fjordene, 
og som ellers først træffes i større Mængde Syd for Frederikshaabs Isblink. I alt 
bliver der saaledes for Godthaab Distrikt 246 Arter af højere Planter. 
*) Ved Morten P. Ровзи. 
